Odense Adresse-Contoirs Efterretninger, 1842-12-12
Fædrelandet. Blandinger. Af Kbhposten sees, at den i den slesvigske Stænderforsamling saa græsseligt ivrige Hr. Beseler, er en Broder til det Lornsenske Værks Udgiver, Professor Beseler i Rostok. – Den Lorenzenske Sag. Fra Slesvig skrives under 6 s. "J Stænderforsamlingen har den kgl. Commissarius i Dag oplæst et kongeligt Reskript, i hvilket den Deputerede Lorenzens Adfærd i Sprogsagen misbilliges og hvori hans Besværing erklæres for ugrundet, men hvori imidlertid Forsamlingen frakiendes den Ret, at forbyde de dansktalende Deputerede at tale i deres Sprog. Tillige skal det være blevet Forsamlingen paalagt, at raadslaae om den hensigtsmæssigste Maade, hvorpaa de danske Foredrag kunne optages i Protokollen. Præsidenten har strax derpaa hævet Mødet. Man er meget spændt paa Mødet imorgen, endskjøndt Man forudseer, at, hvis der skulde forefalde alvorlige Debatter vil Præsidenten opløse Forsamlingen. – J Ribe A. indbydes Ribe Byes og Omegns Beboere til et Møde, for at overveie hvad der i denne Sag bør foretages; det Samme er Tilfældet i Randers A. for denne Byes Vedkommende. - Blandt det Meget, som er skrevet om denne Sag, udmærker sig en fortræffelig Artikkel af Prof. Clausen i Prof. Schouws Dansk Ugeskrift, som er ledsaget af en Efterskrift af Redacteuren. Heri fremstilles den kgl. Commissarius's og Præsidentens Fremgangsmaade som høist paafaldende, ja Prof. Schouw anvender endog Ordet uforsvarlig om Præsidentens Adfærd. Og megen stor Vægt maae disse Yttringer have, naar Man seer hen til, at saavel Prof. Schouw som Prof. Clausen ikke kunne ansees som politiske Enthusiaster, at de ere Mænd, hvoraf den danske Nation kan være stolt, og endelig, at de Begge have været Præsidenter ved Stænderforsamlinger. - Adresser til Lorenzen ligge til Underskrift i Helsingøer, Holbek, Svendborg, Nakskov, Roeskilde. - Det beslaglagte Tirsdagsnummer af "Fæ landet, der indeholder P. H. Lorenzens Klage til Kongen, er nu frigivet. - Flere Sogne i Haderslev Amt have indsendt Taksigelseserklæringer til Lorenzen, Paa den d. 30 November 1842 afholdte Generalforsamling af Mænd, der interessere sig for Opretholdelsen af den danske Nationalitet i Slesvig samt for Bevarelsen, af dette Hertugdomme som Deel af den udelelige Stat Danmark, blev besluttet: 1) at der over hele Landet skulde aabnes en Subskription af 1 Mark for hver Person, der tiltræder den; 2) at der for at bestyre Subscriptionen skulde danne sig en Committee i Kjøbenhavn af Mænd, som dertil maatte være villige. Subscriptionens Hensigt vedtoges at skulle være: a) at skjænke Hr. P.H. Lorenzen, Deputeret for det 5te slesvigske Kjøstaddistrict, et Erindringstegn fra erkjendtlige Medborgere, bestaaende i et smukt Stykke Sølvtøi, b) at danne et Fond til Understøttelse og videre Fremme af den slesvigske Sag. Den Committee, der modtager Bidragene, bestaaer af dHrr. Dr. Ballin, Student Barfod, Høiesteretsadvocat Buntzen, Stænderdeputeret Drewsen, Fabrikeur Feilberg, Journalist Gjødwad, Kjøbmand A. Hage, Cand. juris H. Hage, Cand. theol. M. Hansen, Kjøbmand v. Hemmert, Naalemager Hjorth, Grev Knuth til Knuthenborg, Borgerrepræsentanterne Kyh og Schersig, Sadelmager Mundt, Prokurator Nyholm, G. Schram og Capitain Tscherning.